ཀྱི། །ཀླུ་རྒྱལ་མལ་གྲོ་གཟི་ཆེན་དགྱེས་བསྐྱེད་པའི། །མཆོད་སྤྲིན་ཕན་བདེའི་
འབྱུང་གནས་དེང་འདིར་སྤེལ། །ཀླུ་རྒྱལ་མལ་གྲོ་གཟི་ཆེན་ལ་མཆོད་གསོལ་བྱ་བར་འདོད་པས།
མཆོད་གཏོར། ཀླུ་སྨན། འོ་འཆོལ་སོགས་ཚོགས་པར་བྱས། རྡོ་རྗེ་གནོད་སྦྱིན་གྱི་ཕྱག་རྒྱ་དང་། ཨོཾམ་
བཛྲ་ཡཀྵ་ཧཱུྃ་གིས་གཏོར་མའི་བགེགས་བསངས། རྡོ་རྗེ་མེའི་ཕྱག་རྒྱ་དང་ཨོཾ་བཛྲ་ཛཱ་ལ་ཨ་ན་ལ་
ཧ་ན་ད་ཧ་པ་ཙ་མ་ཐ་བྷཉྫ་ར་ཎ་ཧཱུཾ་ཕཊ་ཀྱིས་རིན་པོ་ཆེའི་སྣོད་ཡངས་ཤིང་རྒྱ་ཆེ་
བའི་ནང་དུ་ཀླུ་རྣམས་དགའ་བར་བྱེད་པའི་བདུད་རྩིའི་རྒྱ་མཚོས་གང་བར་བསམ།
རྡོ་རྗེ་བསྡམས་པའི་ཕྱག་རྒྱ་འདེབས་པའི་ཚུལ་དང་། ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་(༢༡༩བ)ཎཱ་ཨཱ་
དྱ་ནུཏྤནྣ་ཏྭཏ་ཨོཾ་ཨཿཧཱུྃ་ཕཊ་སྭཱ་ཧཱ། ཞེས་ལན་གསུམ་གྱིས་གཏོར་མ་ལས་ཀླུ་རྣམས་ཇི་ལྟར་
འདོད་པའི་ཡོ་བྱད་ཐམས་ཅད་ཐོགས་པ་མེད་པར་འབྱུང་བར་བསམས་ལ། འདོད་རྒྱལ་གྱི་ཕྱག་རྒྱ་དང་
བཅས་རང་གི་སྙིང་ག་ནས་འོད་ཟེར་འཕྲོས་པས། ཀླུའི་རྒྱལ་པོ་མལ་གྲོ་གཟི་ཆེན་ལ་
བོད་ཡུལ་ན་གནས་པའི་ཀླུ་གཉན་ས་བདག་ཐམས་ཅད་ཀྱིས་བསྐོར་བ་བཛྲ་ས་མཱ་
ཛཿས་སྤྱན་དྲངས་པར་མོས་ལ། ཨོྃ་བ་ཏ་ལི་བ་ཏ་ལི་མ་ཧཱ་བ་ཏ་ལི་ཧཱུྃ་ཧཱུྃ་ཛཿཛཿསྭཱ་ཧཱ།
ལན་གསུམ་དང་། ཀྱེ། དབུས་གཙང་རུ་བཞིའི་ཡུལ་ཁམས་སུ། །དབང་བསྒྱུར་ཀླུ་རྒྱལ་
གཟི་ཆེན་ལ། །ཀླུ་གཉན་ས་བདག་གྲངས་མེད་ཀྱིས། །བསྐོར་བ་གནས་འདིར་
གཤེགས་སུ་གསོལ། །ཨོཾ་ཨཱ་གཙྪ་ཨཱ་གཙྪ་མ་ཧཱ་ནཱ་ག་ཨ་དྷི་པ་ཏ་ཡེ་སརྦ་བྷུདྷཱུ་ཝཿཕྲུ་
པུཾ་སྭཱ་ཧཱ། ཞེས་པས་མདུན་དུ་བྱོན་པར་བསམ། པདྨ་ཀ་མ་ལཱ་ཡ་སཾ་གྱིས་གདན་དབུལ། ཨོཾ་མ་
ཧཱ་ནཱ་ག་ཨ་ཏི་པ་ཏ་ཡེ་གྲྀཧྞ་དན་ཨཉྙཾ་སྭཱ་ཧཱ། དེ་བཞིན་དུ་ཨཉྙཾ་གྱི་གནས་སུ་པུཥྤ། དྷཱུ་པཾ།
དཱི་པཾ། གནྡྷ་བཅུག་པས་མཆོད། ཀླུ་དགའ་བར་བྱེད་པའི་ཕྱག་རྒྱ་དང༌། ཨོཾ་ཧི་ལི་ཧི་ལི་མ་ཧཱ་
ཧི་ལི་ཕྲུ་ཕུ་སྭཱ་ཧཱ། ཞེས་སེ་གོལ་གཏོག་པ་དང་བཅས། ལན་གསུམ་དང་། ཨོཾ་བྷཀྵ་ཡ་བྷཀྵ་ཡ་
ས་མ་ཡ་ཏིཥྛ་ཕྲུ་ཕུ་སྭཱ་ཧཱ། ཞེས་པ་ལན་གསུམ་གསུམ་གྱིས་གཏོར་མ་བསྔོ། ཀླུ་རྣམས་ལ་བདེ་བ་
བྱིན་པའི་གཟུངས་ནི། ཏདྱ་ཐཱ། དྷཱ་ར་ཎི་དྷ་ར་ཎི་ཨུཏྠཱ་ར་ཎི། སཾ་པྲ་ཏིཥྛ་ཏེ་བི་ཛ་ཡ་
457

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
.
CoüC
བཎ། ས་ཏྱ་པྲ་ཏི་ཛྙཱ་ས་ར་ཧཱ། ཛྙཱ་ན་པ་ཏི། ཨུཏྤ་ད་ནི་བི་ནཱ་མ་ནི། ཨ་བྷི་ཥིཉྩ་ནི།
ཨ་བྷི་བྱ་ཧཱ་ར། ཤུ་བྷཱ་བི་ཧི། ཨ་ཛི་མ་རུ། ཨེ་ཧི་ཀུ་མ་པཱ་ན། བཱ་ཧ་ཧ་ར་ཀླེ་ཤཱ་ན།
དྷུ་ན་པཱ་པ་མ། ཤོ་དྷ་ཡ། མཱརྒ་ན། བི་རཱ་ཧི་ཀ་དྷརྨ་ཧཱ་ཤུདྡྷ། ལོ་ཀ་བི་ཏི་མ་ཏི་རཱ་
ཛ་ས་དུ་ཁ། ཤ་མ་ཎ་སརྦ་བུདྡྷ་ཨ་བ་ལོ་ཀེ་ན་ཨ་དྷིཥྛཱ་ཏེ་པྲ་ཛྙཱ་ཛྙཱ་ན་བྷེ་སྭ་ཧཱ། ལན་
གསུམ་འདོན། ཀྱེ། དྲི་(༢༢༠ན)ཞིམ་སྨན་གྱིས་སྦགས་པའི་མཆོད་ཡོན་འདི། །ཀླུ་རྒྱལ་
འཁོར་དང་བཅས་པའི་ཞལ་དུ་འབུལ། །པདྨ་ཨུཏྤལ་ཆུ་དང་ཐང་སྐྱེས་པའི། །མེ་
ཏོག་སྣ་ཚོགས་སྐུ་ཡི་རྒྱན་དུ་འབུལ། །དྲི་ཞིམ་ཤིང་དང་སྨན་སྣ་དཀར་གསུམ་
གྱི། །གསུར་དུད་བདུག་སྤོས་ཤངས་ཀྱི་དབང་པོར་འབུལ། །ཉི་ཟླ་ནོར་བུ་རྩི་བཅུད་
མར་དཀར་གྱི། །སྣང་གསལ་སྒྲོན་མེ་སྤྱན་གྱི་ཡུལ་དུ་འབུལ། །བཟང་དྲུག་ཙནྡན་
དཀར་དམར་ག་པུར་གྱི། །དྲི་ལྡན་སྐུ་ལ་བྱུག་པའི་རྫས་སུ་འབུལ། །ལྷ་མིའི་བཟའ་
བཅའ་བཏུང་བའི་བྱེ་བྲག་ཚོགས། །རོ་བརྒྱ་ལྡན་པའི་ཟས་མཆོག་ཞལ་དུ
འབུལ། །སིལ་སྙན་གླིང་བུ་ཏིང་ཏིང་ཤགས་ལ་སོགས། །རོལ་མོའི་སྒྲ་དབྱངས་སྙན་
གྱི་དབང་པོར་འབུལ། །ཁ་དོག་སྣ་ཚོགས་བཀྲ་བའི་མེ་ཏོག་འཛུམ། །དཔག་བསམ་
ལྗོན་པ་ཙནྡན་བྱུག་པ་དང༌། །འབྲས་བུ་ཅན་དང་རི་ཀླུངས་ཤིང་ནགས་འཕྲེང་།
མཚོ་རྫིང་ཀླུང་ཆེན་ཀླུང་ཕྲན་ལུ་མ་དང༌། །སྤང་ལྗོངས་སྐྱེད་ཚལ་རིན་ཅེན་ཁང་
བཟང་བྲག །ཡིད་བཞིན་ནོར་བུ་དབང་སྔོན་བཻ་ཌཱུརྱ། །པད་རཱཀ་མརྒད་པུག་དང་
ཀེ་ཀེ་རུ། །མན་ཤེལ་ཕ་ལམ་གསེར་དངུལ་མུཀྟི་ཀཿ། །བྱུ་རུ་སྦུར་ལེན་སྣ་ཚོགས་
རིན་པོ་ཆེ། །ཟ་འོག་བླ་བྲེ་འཕན་གདུགས་རྒྱལ་མཚན་གོས། །དར་ཚོན་འབྲུ་སྣ་
དཀར་གསུམ་ཇ་ཡི་རིགས། །ག་པུར་ཛཱ་ཏི་ཀུར་གུམ་ཙནྡན་གཉིས། །དབང་ལག་
ནཱ་གི་ད་ཆུང་དཀར་དམར་དུང༌། །རྒྱ་དར་ཟི་ཧུན་ཞོ་ཤ་རྣམ་གསུམ་གཟི། །རབ་
དམར་སྤུ་ཤེལ་རྩེ་དང་རྨ་བྱའི་མདོངས། །སྦྲུལ་ཤུན་ཐང་ལོ་སྨྱུགས་ལོ་འདམ་བུ་
ཀར། །སྤོས་དཀར་དངར་གསུམ་དྲི་ཞིམ་མེ་ཏོག་ཚོགས། །ཤིང་ཏོག་རིན་ཅེན་རྒྱ་
མཚོ་ལྦུ་བ་དང༌། །སླེ་ཏྲེས་ལི་ཤི་སུག་སྨེལ་གེ་སར་གསུམ། །དཀར་ནག་ཟ་ར་ཨུཏྤལ་
/9༽༡༠
458

ལྷུན་གྲུབ་དགའ་བའི་ཚལ་གྱི་ཆོས་སྲུང་འགའ་ཞིག་གི་མཆོད་གཏོར་འབུལ་ཚུལ་ལས་བཞི་ལྷུན་གྲུབ། ༼༡༡༽
ཨ་བར་སྐྱར། །སྤང་སྤོས་དཀར་ནག་ཏིལ་དང་རྡོ་རྗེ་གཉིས། །སོ་མ་ར་ཙ་(༢༢༠བ)
རྒུན་འབྲུམ་ཤིང་དངར་དང༌། །ཀ་པེད་ཀཎྜ་ཀ་རི་ཀ་ཀོ་ལ། །རུ་རྟ་གོ་ཡུ་ཨ་འབྲས་
སྲ་འབྲས་དང༌། །ཨར་ནག་ཀ་ར་བུ་རམ་སྦྲང་རྩི་མངར། །བ་དམར་ར་དཀར་འོ་
།རྒྱལ་སྲིད་བདུན་དང་བཀྲ་ཤིས་རྟགས་བརྒྱད་རྫས། །རིན་ཅེན་
རི་བོ་མ་རྨོས་ལོ་ཏོག་ཚོགས། །འདོད་འཇོའི་བ་མཛོ་སྡོམ་སྡིག་སྦལ་སྦྲུལ་ཉ། །ལྕོང་
མོ་ལ་སོགས་དཀོར་ནོར་ཡིན་ནོ་ཅོག
མར་
2,,、
།ཀླུ་རྒྱལ་འཁོར་ཚོགས་མཉེས་པའི་མཆོད་པར་
འབུལ། །དགྱེས་པ་ཆེན་པོར་རོལ་ཞིང་ཚིམ་པ་ཡིས། །སྐུ་གསུང་ཐུགས་ལ་ཟུག་རྔུའི་
ནད་དང་སྒྲིབ། །ཉེས་པའི་ཚོགས་ཀུན་བྱང་ཞིང་དག་གྱུར་ཅིག །བཅོམ་ལྡན་ཤཱཀྱ་
ཐུབ་པས་ཀླུ་ཡི་ཚོགས། །རྗེས་བཟུང་ཆོས་བསྟན་ཐར་པའི་ས་བོན་བཞག །ཀླུ་སྒྲུབ་
སྙིང་པོས་ཀླུ་ཡི་ཡུལ་བྱོན་ནས། །ཕན་བདེ་ལ་སྦྱར་འདོད་པའི་རེ་བ་བསྐང་། །ཨྱོན་
མཁན་པོ་པདྨ་སཾ་བྷཱ་ཝས། །སྣང་སྲིད་ལྷ་སྲིན་མཐའ་དག་དམ་ལ་བཏགས། །ཁྱད་
པར་བསམ་ཡས་གཙུག་ལག་བཞེངས་པའི་དུས། །མལ་གྲོའི་མཚོ་འགྲམ་དོང་སྤྲུག་
ཆོ་ག་མཛད། །མི་ཡི་བཙད་པོ་ཁྲི་སྲོང་ལྡེའུ་བཙན་གྱི། །གྲོགས་སུ་ཀླུ་ཡི་རྒྱལ་པོ་ཁྱོད་
བཀུག་ནས། །ཕན་འདོགས་གནོད་པ་སྤོང་བར་བཀའ་བསྒོས་པ། །དམ་ཚིག་གཉན་
པོ་མ་གཡེལ་ཉེ་བར་དགོངས། །གཞན་ཡང་གཤེན་རབ་མི་བོའི་རྗེས་འབྲང་
བོན། །གསང་ཆེན་རྙིང་མའི་སྔགས་འཆང་དུ་མ་ཡིས། །མཐུན་པའི་རྫས་བསགས་
གཏའ་བསྡམས་ཀླུ་རྟེན་བཙུགས། །ཉེས་སེལ་མཐུན་རྐྱེན་བསྒྲུབ་པར་མ་ཆད་
དམ། །དེང་འདིར་བདག་གིས་མཐུན་པའི་ཡོ་བྱད་བསགས། །སྔགས་རྫས་ཕྱག་རྒྱ་
ཏིང་འཛིན་མ་ནོར་བར། །ཀླུ་རྒྱལ་འཁོར་དང་བཅས་པ་མཆོད་བྱས་པའི། །ཡིད་ལ་
བརྣག་པའི་འདོད་དོན་ཞུ་བ་ནི། །སྙིགས་དུས་མི་རྣམས་རྩིང་སྤྱོད་ཆེས་དར་
བས། །ས་གཉེན་བརྐོས་ཤིང་རྡོ་གཉན་གཤགས་པ་དང༌། །ཤིང་(༢༢༡ན)གཉན་བཅད་
ཅིང་མཚོ་གཉན་དཀྲུག་པ་ཡིསས། །ཀླུ་གཉན་ས་བདག་རྣམས་ལ་འཕོག་ཐུག་གི། །ཉེས་
པར་གྱུར་རྣམས་བཤགས་སོ་ཚངས་པར་མཛོད། །འཇིག་རྟེན་སྤྱི་དང་ཁྱད་པར་བོད་
459

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
ཡུལ་འདིར། །ཀླད་གཟེར་གག་ལྷོག་གཟེར་ཐུང་བཤལ་རམས་དང་། །ཉྭ་ལོག་འཁྲུ་
སྐྱུག་བེ་གེ་འབྲུམ་པའི་རིགས། །འོན་ལོང་ཞ་རེངས་དམུ་ཆུ་རྡེལ་ནད་སོགས། །སྣ་
ཚོགས་ནད་དང་བཙའ་ཐན་སད་སེར་འབུས། །ལོ་ཉེས་བཀྲེས་ཕོངས་ཆུ་རྒོད་བརྡོལ་
བ་དང་། །མེ་རླུང་ས་གཡོས་འཐབ་རྩོད་གཡུལ་བཤམས་སོགས། །མི་མཐུན་ཉེས་
པའི་ཚོགས་ཀུན་ཞི་བར་མཛོད། །བདག་སོགས་རྒྱུ་སྦྱོར་མི་ནོར་འཁོར་བཅས་
ལ། །བན་བོན་གདུག་པས་སྐམ་གཤེར་གཏད་ཁྲམ་རིགས། །གང་བྱས་དང་དུ་མི་
ལེན་རུལ་པ་དང༌། །རྦོད་གཏད་ཁོ་རང་རྣམས་ཀྱི་གཤེད་དུ་ཕབ། །ཆར་ཆུ་དུས་སུ་
སྙོམས་ཤིང་འབབ་པ་ཡི། །ལོ་ཏོག་སྨིན་ཞིང་ལྗོན་ཤིང་རྩྭ་རྣམས་འཕེལ། །མི་ཕྱུགས་
མཐའ་དག་ནད་མེད་རིང་དུ་འཚོ། །བདེ་ཞིང་སྐྱིད་པའི་དཔལ་ལ་སྦྱོར་བར་
མཛོད། །ཡེ་དྷརྨཱ་ཧེ་ཏུ་པྲ་བྷ་ཝཱ་ཧེ་ཏུནྟེ་ཥཱནྟ་ཐཱ་ག་ཏོ་ཧྱ་ཝ་དཏྲ། ཏེ་ཥྛཉྩ་ཡོ་ནི་རོ་
དྷ་ཨེ་ཝཾ་བཱ་དཱི་མ་ཧཱ་ཤྲ་མ་ཎཿ ཆོས་རྣམས་ཐམས་ཅད་རྒྱུ་ལས་བྱུང༌། །དེ་རྒྱུ་དེ་
བཞིན་གཤེགས་པས་བསྟན། །རྒྱུ་ལ་འགོག་པ་གང་ཡིན་པ། །དགེ་སྦྱོང་ཆེན་པོས་
:
འདི་སྐད་གསུངས། ། སྡིག་པ་ཅི་ཡང་མི་བྱ་སྟེ། །དགེ་བ་ཕུན་སུམ་ཚོགས་པར་
སྤྱད། །རང་གི་སེམས་ནི་ཡོངས་སུ་གདུལ། །འདི་ནི་སངས་རྒྱས་བསྟན་པ་ཡིན། །ལུས་
ཀྱི་སྡོམ་པ་ལེགས་པ་སྟེ། །ངག་གི་སྡོམ་པ་ལེགས་པ་ཡིན། །ཡིད་ཀྱི་སྡོམ་པ་ལེགས་
པ་སྟེ། །ཐམས་ཅད་དུ་ནི་སྡོམ་པ་ལེགས། །ཐམས་ཅད་བསྲུང་བའི་དགེ་སློང་
དག །སྡུག་བསྔལ་ཀུན་ལས་དེ་གྲོལ་ལོ། །ཆོས་རྣམས་གཟུགས་བརྙན་(༢༢༡བ)ལྟ་བུ་
སྟེ། །དག་ཅིང་གསལ་ལ་རྙོག་པ་མེད། །བཟུང་དུ་མེད་ཅིང་བརྗོད་དུ་མེད། །རྒྱུ་
དང་ལས་ལ་ཀུན་ཏུ་འབྱུང༌། །ངོ་བོ་ཉིད་མེད་གནས་མེད་པར། །དེ་ལྟར་ཆོས་རྣམས་
ཤེས་གྱིས་ལ། །སེམས་ཅན་དོན་ནི་མཉམ་མེད་བྱོས། །འོན་ཀྱང་སྐྱོབ་པའི་སྲས་སུ་
སྐྱེ། །ཞེས་ཆོས་ཀྱི་སྦྱིན་པ་བྱ། དཀོན་ཅོག་གསུམ་གྱི་བདེན་པ་དང༌། སངས་རྒྱས་དང་
བྱང་ཆུབ་སེམས་དཔའ་ཐམས་ཅད་བྱིན་གྱིས་རླབས་དང༌། ཚོགས་གཉིས་ཡོངས་སུ་
རྫོགས་པའི་མངའ་ཐང་ཆེན་པོ་དང༌། ཆོས་ཀྱི་དབྱིངས་རྣམ་པར་དག་ཅིང་བསམ་
460

ལྷུན་གྲུབ་དགའ་བའི་ཚལ་གྱི་ཆོས་སྲུང་འགའ་ཞིག་གི་མཆོད་གཏོར་འབུལ་ཚུལ་ལས་བཞི་ལྷུན་གྲུབ། ༼༡༡༽
གྱིས་མི་ཁྱབ་པའི་མཐུས་ཀླུ་གཉན་ས་བདག་ཐམས་ཅད་མཁའ་ལྡིང་དང་བྱེ་ཚན་
དང་མེ་དང་མཚོན་དང་རྫས་སྦྱོར་ངན་པའི་འཇིགས་པ་ཐམས་ཅད་དང་བྲལ་ནས་
ལུས་ངག་ཡིད་གསུམ་བདེ་སྐྱིད་ཕུན་སུམ་ཚོགས་པ་དང་ལྡན་པར་གྱུར་ཅིག །ཀླུས་
ཀྱང་དུས་སུ་ཆར་འབེབས་ཤིང༌། །ལོ་ཏོག་ཕུན་སུམ་ཚོགས་པ་དང༌། །རྒྱལ་པོ་ཆོས་
བཞིན་སྤྱོད་པ་དང༌། །འཇིག་རྟེན་དག་ཀྱང་དར་བར་ཤོག །སྨན་རྣམས་མཐུ་དང་
ལྡན་པ་དང༌། །གསང་སྔགས་བཟླས་བརྗོད་འགྲུབ་པ་དང༌། །མཁའ་འགྲོ་སྲིན་པོ་
ལ་སོགས་པ། །སྙིང་རྗེའི་སེམས་དང་ལྡན་གྱུར་ཅིག །སེམས་ཅན་ནད་པ་ཇི་སྙེད་
པ། ། དེ་ཀུན་ནད་ལས་ཐར་བར་ཤོག །འགྲོ་བའི་ནད་རྣམས་མ་ལུས་པ། །རྟག་ཏུ་
འབྱུང་བ་མེད་པར་ཤོག །འཇམ་དཔལ་དཔའ་བོས་ཇི་ལྟར་མཁྱེན་པ་དང་། །ཀུན་
ཏུ་བཟང་པོ་དེ་ཡང་དེ་བཞིན་ཏེ། །དེ་དག་ཀུན་གྱི་རྗེས་སུ་བདག་སློབ་ཅིང་། །དགེ་
བ་འདི་དག་ཐམས་ཅད་རབ་ཏུ་བསྔོ། །དུས་གསུམ་གཤེགས་པའི་རྒྱལ་བ་ཐམས་ཅད་
ཀྱིས། །བསྔོ་བ་གང་ལ་མཆོག་ཏུ་བསྔགས་པ་དེ། །བདག་གི་དགེ་བའི་རྩ་བ་འདི་
དག་ཀྱང་། །བཟང་པོ་སྤྱོད་ཕྱིར་ཡོངས་སུ་བསྔོ་བར་བགྱི། །རྨད་བྱུང་སྲས་བཅས་
རྒྱལ་བའི་བྱིན་རླབས་དང༌། །རྟེན་འབྲེལ་བསླུ་བ་མེད་པའི་བདེན་པ་དང༌། །བདག་
(༢༢༢ན)གི་ལྷག་བསམ་དག་པའི་མཐུ་སྟོབས་ཀྱིས། །རྣམ་དག་སྨོན་པའི་གནས་འདི་
འགྲུབ་པར་ཤོག །ཅེས་སྨོན་ལམ་བཏབ། ཨོཾ་ནཱ་ག་ཨ་དྷི་པ་ཏི་ས་པ་རི་ཝཱ་ར་གཙྪ། ཞེས་
པས་དཀར་ཕྱོགས་ཀྱི་ཀླུ་རིགས་རྣམས་རང་གནས་སུ་གཤེགས། བྱ་ཁྱུང་གི་ཕྱག་རྒྱ་དང༌། ཨོྃ་ག་རུ་
ཌ་ཧཾ་ས་ཧེ་ཙ་ལེ་ཙ་ལེ་སྭཱ་ཧཱ། ཞེས་པས་ནག་པོའི་ཀླུ་རིགས་རྣམས་བསྐྲད་པར་མོས། ཉིན་མོ་
བདེ་ལེགས་མཚན་བདེ་ལེགས། །སོགས་བཀྲ་ཤིས་ཅི་རིགས་བྱའོ། །ལྷག་བསམ་པད་རྩ་
ལྟ་བུ་དཀར་བ་ཡིས། །ཀླུ་རྒྱལ་སྒོ་གསུམ་ཚིམ་པའི་དགེ་བ་ལ། །བརྟེན་ནས་འགྲོ་
ཀུན་ལས་ཉོན་སྡིག་སྒྲིབ་དང༌། །ནད་གནོད་སྡུག་བསྔལ་མཐའ་དག་ཞི་བར་
ཤོག །ཅེས་ཀླུ་རྒྱལ་མལ་གྲོ་གཟི་ཆེན་ལ་བརྟེན་ནས་ཀླུ་མཆོད་བྱ་བའི་ཚུལ་རྒྱས་པ་ཞིག་དགོས་ཞེས་
འཕྱོང་རྒྱས་ཀྱི་བོན་པོ་ཟླ་བ་རྒྱལ་མཚན། བཀྲ་ཤིས་